Publication: Magyar Közlöny
Issue: MK-1998-43 (Year: 1998, Number: 43)
Era: 1990-2004
Section: a 105/1998. (V. 23.) Korm. rendelethez
Paragraph Index: 108

1. A képzési cél A mozgóképművészet elméleti szakembereinek képzése, akik — az 1. számú melléklet 1. a) pontjában foglaltakra is tekintettel — széles körű irodalmi, filmtörténeti, zenei és képzőművészeti tudásuk alapján, a szakmai alkotó folyamatok, a mozgóképi ábrázolás sajátosságai és hatáselemei ismeretében, a tudományos kutatásban, kritikai munkásságban szerzett jártasságukra támaszkodva képesek a mozgóképi kultúra valamennyi területe: a film, a televízió és más telekommunikációs rendszerek művészi kifejezési lehetőségei és eredményei történetével és elméletével alkotó módon foglalkozni, továbbá íráskészségük, alkotói invenciójuk és kellő szintű idegennyelv-tudás birtokában felkészültek gyakorlati dramaturgiai feladatok megoldására, a szakterület nemzetközi jellegének megfelelően képesek tájékozódni és megnyilatkozni a szakirodalomban és nemzetközi fórumokon.

Source: https://magyarkozlony.hu/hivatalos-lapok/389398b7996f8e260d397e869ff09d82f3930003/dokumentumok/0e8915aebd898e1945226a56b68b4f85df56cf88/letoltes